Информация - ШОПИНГ В ОДРИН\nОТНОШЕНИЕТО Е ТОВА, КОЕТО НИ ПРАВИ УНИКАЛНИ\nНие предлагаме не само дестинация за пазаруване и любители на екзотиката, но и място за ценителите на качествената храна.\nПърженият черен дроб /Тава джигер/, е специалитет в град Одрин, които не трябва да се пропуска. Приготвя се по уникална местна рецепта (цели парчета черен дроб, покрит с брашно, пържени дълбоко в котле, пълно с кипящо растително масло) и се сервира с горещо изсушен и хрупкав пипер. Ако сте от хората, които не харесват черния дроб заради различната му миризма, може да сте сигурни, че няма да имате такъв проблем с черния дроб, приготвян в Одрин.\nНай-добре е към него да поръчате айран, за да потисне огъня в устата ви от пикантния сос и люти чушки, които сервират към него безплатно, заедно с прекрасния им хляб.\nВ парка до старата джамия има купчина малки седящи заведения, всички предлагащи основно Тава Джигер. За тези от Вас, който не искат да го опитат все пак, има и други предложения, като агнешко и всичко това с невероятен вкус, приготвено от турските майстори готвачи.\nШОПИНГ В ОДРИН - ЗА НАС\nНие предлагаме шопинг туризъм и организиране на такива турове в град Одрин. Предлагаме еднодневни и двудневни посещения, с комфортен VIP транспорт от 6 до 19 човека, с допълнително ремарке за закупените стоки.\nНие сме сред първите, които организират подобни шопинг турове до Одрин от град София, със закарване на всеки след пазар до собствения му дом.\nОдрин или на турски Едирне е град в Източна Тракия, в северозападна Турция. Градът е разположен в тракийската равнина и на изток от сливането на реките Марица, Тунджа и Арда.\nТози град може да бъде вашата първа или последна точка в Турция, тъй като се намира на кръстовище, където се срещат границите на три държави: България, Турция и Гърция. Посещаването на Одрин е възможно буквално за минути от България, в зависимост от чакането на границата.\nСъс завършването в началото на 90-те години на магистралата от Kapıkule, главният граничен пункт на магистралите от Европа към Турция, Одрин губи голяма част от търговията си, разчитала основно на пътникопотока на изток (основно турски гастарбайтери от западна Европа). Днес по-голямата част от туризма в града се състои от турците и българите, идващи от Истанбул и от България, които търсят евтини стоки на пазара.\nМного българи си пазаруват мебели от Одрин, защото са по-евтини и качествени и предлагат безплатен транспорт и монтаж до България.\nИмперското минало е онова, което прави Одрин интересно за истинските туристи, от огромни османски имперски комплекси до неокласическа архитектура на магазините в центъра, и естествено Селимие джамия, в списъка за културно наследство на Юнеско.


Badoo - Контакти\nИмате въпрос, идея или просто искате да си побъбрим? Нашите контакти са предоставени по-долу.\nАко имате страхотна идея, откривате грешка или имате въпрос - готови сме да помогнем.\nСвържете се с нас, за да научите повече за Badoo. Или посетете нашата страница с новини.\nЗапитвания за работа\nНа страницата за кариери ще откриете свободните в момента позиции.\nЗа правоприлагащи органи\nАко сте правнa агенция или представител на местната власт, моля, отправете официално запитване.\nАко имате бизнес идея или предложение, които искате да споделите, моля, свържете се с нас.\nАко вие и вашето издание бихте желали да получавате нашия бюлетин, или имате горещи въпроси, свързани с Badoo и бързо разрастващия се свят на социалните мрежи, моля, попълнете полетата тук долу, и ние ще се свържем с вас незабавно. Можете да откриете нашия пакет с материали за пресата тук.\nТази форма е само за запитвания от пресата. Ако искаш да се свържеш с нас за нещо друго, моля, ползвай нашата форма за обслужване на клиенти, за да се свържеш с нас. Запитвания от потребители на сайта няма да бъдат обработвани.\nАко имате каквито и да било въпроси или искате да разберете повече за компанията, моля, попълнете кратката форма по-долу и ще се свържем с вас съвсем скоро.\nОпазването на личните данни е един от нашите приоритети - прочетете подробности по темата в нашата Политика на поверителност. Но, в същото време, сайтът трябва да бъде сигурно място и за останалите потребители. Затова, бихме съдействали на съответните органи и агенции с информация, в случай на официално запитване, и в съответствие с действащото законодателство.\nИнформацията в тази секция е предназначена за агенции, ангажирани с прилагане на закона, и местни органи на властта, желаещи да отправят официално запитване за информация. Ако искате да ни пишете, но не сте представител на такава агениця или орган, моля използвайте формуляра за клиенти, за да се свържете с нас. Улугата е за официални агенции и служби и на запитвания от други потребители няма да бъде отговаряно.\nКак да изискам информация?\nЗа да обработим искането, моля, попълнете полетата по-долу и прикачете офицален подписан документ на официална за агенцията или съответния орган хартия, включващ следната информация:\nID на потребителя (т.е. http://badoo.com/0123456789) или имейл адрес, използван за регистрацията\nПричината за искането и каква информация търсите\nИмейл адрес от официалния домейн на правоприлагащата организация и телефонен номер\nЛице за контакт, ако е възможно\nМоля, имайте предвид, че запитвания може да отнеме до 30 дни, макар да се стремим да отговаряме в рамките на една седмица. Ако някои от полетата не са попълнени, запитването ще бъде отхвърлено.\nМожете да официалното си запитване и по нашия факс +44 (0) 207 099 9940. Ще отговорим възможно най скоро и може да се наложи да поискаме още информация.


Домашни любимци 🌿 Информация За Градинарство И Озеленяване - 2020\nМожем ли да даваме сурови картофи на зайци?\nШоколадът лош ли е за вашето куче?\nКак да избегнем вреди в градината с домашни любимци\nПрактически съвети, така че вашите домашни любимци да не обират градината ви.\nЗа отглеждане на златни рибки: буркан, поддръжка...\nЗлатната рибка, не е много взискателна? Златната рибка (Carassius auratus и всички разновидности, получени от нея: Комета, Телескоп, Шубукин...) има репутацията на домашен любимец, който не е много взискателен, лесен за работа, лесен за живот и перфектен за дете. Това е вярно... отчасти. Наистина има много погрешни схващания, често погрешни, които за съжаление водят до преждевременна смърт на златните рибки.\nКак човек може да живее в провинцията и да не поддържа близостта на домашните любимци? Нито един регламент не може да ви забрани да притежавате някои животни (бозайници или не), така че не се плашете от ненавременни писма! Уверете се, че конете са добре третирани и че не причиняват смущения в съседство (миризми, шумове...).\nКуче: можем ли да го заведем навсякъде?\nРазхождате се в обществена градина Публичните паркове и градини като цяло забраняват достъпа до кучета. Един знак ви го показва на входа. Ако не знаете, общински служител може да ви вербализира и да ви помоли да напуснете помещенията. Вие пазарувате По санитарни съображения, вашето куче е забранено в магазини за храни (пекарни, месари и др.), Супермаркети или хипермаркети.


Българин влезе в историята, измина 216 км в Долината на смъртта\nИзточник: Ruse24.bg 10:58 / 13.07.2017 Отпечатай Изпрати\nУлтрамаратоенцът Краси Георгиев влезе в историята като първият българин участвал и завършил успешно известното като най-тежкото състезание по бягане в света - "Бадуотър".\nТой измина дългото 216 км трасе в Долината на смъртта, САЩ, за 37 часа и 37 минути. След като стартира на минус 85 м в Долината на смъртта - най-ниската точка на Северна Америка, той успя да се изкачи до финала, който се намира на плюс 4417 м в планината Уитни. Всичко това се случи при температури на въздуха надвишаващи 45 градуса, като дори в 22 ч. вечерта са били отчетени 46 градуса по Целзий. Температурите на асфалта пък са достигали до 90 градуса на места от трасето.\nСлед успешното приключване на изключително тежкото, изтощително състезание, Краси обяви, че е готов да изпълни свой още по-амбициозен план. След кратка почивка в рамките на няколко часа той възнамерява да се опита да направи нещо, което никой досега не е дръзвал в 40-годишната история на "Бадуотър" - да се върне обратно към старта, но напълно автономно - без каквато и да е външна подкрепа.Така километрите, които ще измине в Долината на смъртта, ще бъдат 434, а постижението му - първо по рода си.\n"За мен е изключителна чест, че бях част от това легендарно състезание. Вълнувам се много и защото имам намерение да направя нещо, което никой досега не е опитвал - да измина трасето в Долината на смъртта два пъти, втория път автономно. Смятам да впрегна специална количка с провизии зад себе си и от финала да се върна към старта. В количката нося всичко необходимо за пробега - храна, вода. От опит занм, че колкото и вода да имам със себе си, тя никога няма да бъде достатъчна в тези условия. Ужасно е, а пътят ми към старта ще бъде още по-тежък. Ултрамаратонците обаче сме особен тип хора - умеем да приемаме болката като добър приятел, който знаем, че ще ни посети." - разказва за плановете си Краси.\nПо време на цялото предизвикателство на едно от най-горещите места на планетата, Краси, който бяга с екип на #TeamRoobar, е със специална диета. Основна част от менюто му се състои от произведените в България сурови енергийни барчета Roobar. Месеци наред преди старта той проверява устойчивостта на Roobar в агресивно горещи условия, както и свойствата им като източник на енергия при изключително натоварващи физиката предизвикателства.\nОсвен специална диета, продължилата 6 месеца подготовка на Краси за "Бадуотър" включва тежки ежедневни тренировки високо в планината и специален режим. За да бъде във форма за състезанието, той прави чести изкачвания от 2 300 м надморска височина до над 4 000 м. За да бъде по-добре пригоден организмът му към високите температури в Долината на смъртта, той бяга със зимни дрехи. Подготовката за връщането към старта с количка с провизии включва и тичане по 50-70 км и теглена на тежаща повече от 15 кг гума.\nКраси Георгиев в роден в София. Прекарал е 20 години в Лондон, а в момента живее в Джаксън, Уайоминг, САЩ. Той има богат опит от психология до готвене, джудо, работа с жертви на насилие и др. Освен с бягане, той се занимава професионално и с т.нар. "Sports Nutrition" - консултант по хранене е на спортисти и отбори от цял свят. Занимава се и с мотивационни речи и е бил лектор на редица събития.\nДо момента е завършил над 60 маратона (42 км) и 30 ултрамаратона (над 100 км) в цял свят. Участвал в състезания по бягане на ултрадълги разстояния на места от Арктика до Камбоджа. Имал е късмета да е сред малкото хора, завършили легендарния "Маратон на пясъците" (240 км бягане из мароканската пустиня) и ултрамаратона "Бразил 135+" (257 км в джунглата), както и да тича заедно с будистки монаси в Азия и масайски племена в Източна Африка.\nСлед осъществяването на голямата му мечта "Бадуотър", Краси планира да се включи в още няколко тежки състезания до края на годината. Сред тях е обиколката на Корсика. Ако програмата му позволи, възнамерява да участва и на състезание по планинско бягане в България през есента.\nКраси започва да тича на 30-годишна възраст, когато е пушач с наднормено тегло и изключително нездравословен начин на живот. Въпреки това той бързо открива, че иска да се занимава с този спорт - "Обичам чувството да бъда свободен, да нахлузя маратонките и да изчезна след като изляза от входната врата". Започвайки с разходки в парка, той постепенно се увлича по тичането и увеличава дистанциите.\nТака достига до състезанията с ултрадълги дисциплини, които много малко хора в света са успявали да завършат, както и до голямата си мечта - "Бадуотър".


Място за кросфит в София: Crossfit Serdika - дестинации - GoGuide.bg\nСтадион „Васил Левски“, Вход от Сектор „В“\n+359 886 321 377\nПОНЕДЕЛНИК - ПЕТЪК 7:30 am - 8:30 pm; СЪБОТА - НЕДЕЛЯ 10:30 am - 1:30 pm\nКато професионални инструктори по парти живота в любимата ни столица, няма как да не ти споделим, че когато не сме на поредния култов ивент, ние определено обичаме да се грижим за себе си.\nПолзите от кросфита са многобройни и истинските атлети отлично знаят това.\nТренировките, съчетаващи различни натоварвания с цел създаването на пълна, всеобща и цялостна физически добра форма, психическа сила и издръжливост всъщност са перфектния начин да поддържаш форма без да си фен на строго определен спорт или вид натоварване. Добрата новина е, че вече може да ти разкажем и за най-доброто място за практикуване на кросфит в София – CrossFit Serdika.\nCrossFit Serdika е единствената сертифицирана зала за кросфит в центъра на града, като локацията й е повече от отлична – сектор „В“ на Националния стадион „Васил Левски“. Освен, че е в сърцето на града ни, залата се намира непосредствено до Борисова градина, така че тук те очакват и WODs на открито, които са основна част от тренировките при кросфит. Самата зала също предлага отлични условия – на 230 квадратни метра чиста тренировъчна площ ще намериш всичко необходимо за перфектната кросфит тренировка от box jumps до Rogue echo колела. Тук са налични още простор и естествена светлина през целия ден.\nТреньорите са другото безспорно богатство на CrossFit Serdika, като на място те очакват сертифицирани треньори Level 2 –\nтрима от тях по кросфит и един по Suples Training Systems (Bulgarian bag).\nМного е важно да започнеш да практикуваш кросфит за пръв път наистина в партньорство с хора, които ще извлекат заедно с теб максималните ползи от отделните натоварвания и ще ги подберат по най-добрия начин за теб, в зависимост от индивидуалните ти нужди и лични цели, а треньорите в тази зала правят точно това, като залагат на индивидуален подход и специално внимание към всеки желаещ да подобри физическата си форма. Не забравяй, че кросфит тренировките са групови, а тук ще намериш още\nсплотена общност, която се подкрепя и наистина може да те запали по новото начинание още от първата тренировка.\nВсичко за залата може да научиш тук, а леката ни подсказка е, че има и кросфит за деца, което е наистина любопитна опция ако искате да запалите и най-малките, а и да ги научите колко е важна физическата активност. Ако сме успели да събудим желанието ти за кросфит, разгледай курса им за начинаещи. Той е целогодишен и продължава 6 седмици (12 тренировки). Първите четири са безплатни, за да имаш време да прецениш дали ти допада. Началната дата за следващата група е 25 септември. Можеш да се запознаеш с повече инфо тук.\nЗа финал споделяме, че ние вече те чакаме там, така че не му мисли. Движението е здраве, намери твоето място за да се чувстваш и изглеждаш наистина добре. Заслужаваш го.\nАко пък ти се почива - Храна, напитки и почивки по Черноморието


Гришо пак е в топ 10 | XNEWS\nГришо пак е в топ 10\nАвтор > Тихомир Петков > 11.09.2017\nГригор Димитров запази деветото си място в световната ранглиста по тенис за мъже, въпреки че отпадна във втория кръг на откритото първенство по тенис на САЩ срещу руснака Андрей Рубльов.\nХасковлията е с актив от 3575 точки и има големи шансове да завърши сезона в челната десетка заради прекратените сезони за Стан Вавринка, Анди Мъри и Новак Джокович. Освен това, Димитров е шести по пътя към финалния турнир в Лондон, за който сигурни места имат само победителят от откритото първенство на САЩ Рафаел Надал и Роджър Федерер. Димитров ще играе на два турнира през следващия месец, като първият от тях започва на 2-и октомври в Пекин, а следващият – седмица по-късно в Шанхай. Очаква се българинът да бъде поставен под номер 3 на турнира в китайската столица, където няма да играят Роджър Федерер и заявилите участие в Токио – Марин Чилич и Доминик Тийм. В топ 10 на световната ранглиста има необичайно много размествания. Надал запази първото си място и по всяка вероятност ще завърши именно на него сезона, защото няма да играе по-малко турнири от Роджър Федерер. Анди Мъри вече е трети, а скок на местата на Новак Джокович (6) и Стан Вавринка (8) направиха Александър Зверев (4), Марин Чилич (5) и Доминик Тийм (7). Десети вече е Пабло Карена Буста, след като испанецът подобри класирането си с цели 9 места.\nПредишна новинаКметът на рожден ден в Дом “Марина”\nСледваща новина Турция спря 6 500 нелегални мигранти\nКметът на рожден ден в Дом “Марина”\nПомляха се на автородео в Хасково


Важни трикове за прането на дънки - Retro.bg\nПолезно 19 март 2018, 10:25\nНякои смятат, че дънките изобщо не трябва да се перат в пералня, но повечето от нас го правим. Модел от деним в син или черен цвят, който искате дълго да изглежда като нов, избягвайте следните грешки, които унищожават цвета.\nНезависимо от програмата за пране, която ще изберете, прането и сушенето е вредно за цвета. За да не се отмие, задължително обърнете дънките от вътрешната страна, преди да ги поставите за пране и сушене. Също така, закопчайте всички копчета и ципове.\nАко искате дънките ви дълго да изглеждат като нови, трябва да включите програма за деликатно пране и сушене. Ръчното пране и сушене са най-желателни, но рядко имате желание и време. Освен ако панталоните не са твърде мръсни, най-добре е да ги перете в студена вода. Изберете по-ниска температура на водата и ги сушете на по-ниски температури.\nКолкото повече дрехи поставяте в пералнята, толкова повече цвета на дънките ще избледнява. Без място за движение, циповете и металните части могат да се заплетат, а краищата да се оплетат. Дрехите трябва плавно да се движат в машината, за да може добре да се изперат и изсъхнат. Препаратът за тъмни дрехи се оказва ефективен, защото има съставки, които запазват цвета и деактивират хлора във водата, което причинява избледняване на дрехите.\nАко дрехите се оставени дълго в сушилнята, тъканта се събира. Желателно е да извадите дънките от пералнята още докато са леко влажни, за да доизсъхнат на въздух.


Мъжът ми не ми е враг |\nМъжът ми не ми е враг\nPosted on March 14, 2015 by zuramode\nОткакто станах майка, а и предходните 9 месеца, започнаха да ми попадат все повече статии от рода: „магията на майчинството”, „колко тежко е майчинството”, „за умората и радостта от майчинството” и т.п. крайно сантиментални или пък болезнено цинични текстове с елементи на черен (разбирай, акан) хумор, имащи за цел да умилят или пък оправдаят определени емоции у майките.\nПрави ми впечатление, че в повечето случаи фигурата на бащата се появява все в негативен контекст. Виждате ли, как майката е онеправдана, как мъжът й все не я разбира и я обвинява, че нищо не е свършила вкъщи. Тя пък вместо да отиде да си поговори на четири очи с човека, с който е направила деца, излива гнева си в някакви статии в Интернет, с които да докаже пред другите или по-скоро да убеди себе си в правотата си. Кому е нужно всичко това и до какво води? Със сигурност, до нищо конструктивно, по-скоро води до негативния резултат и други майки да подхождат с такова лицемерие към партньорите си и да си мълчат пред тях, а в разните му групи за родителство да ги обливат с всевъзможни епитети. И не само тях, а и свекървата, свекъра и цялата им рода.\nИ на мен, като на Black Eyed Peas ми убягна едно нещо – къде е любовта? Или в днешно време тази думичка вече не е на мода? Ами да, май често се случва гледала-недогледала, да намериш там някакъв мъж, да направиш деца, семейство и ето, вече си изпълнила обществения „дълг”. Че дори успяваш да си внушиш, че си щастлива. А може би е достатъчно другите да си го мислят и да ти завиждат? Редно ли е да говорим за любов изобщо, при наличието на такова лицемерие и неуважение към партньора? „Аз го обичам въпреки всичко!”, твърдят същите тези, които се оплакват от мъжете си нон-стоп по форумите. Е да, ама любовта е и уважение, а то малко отсъства от картинката.\nОтскоро се появи и кампания, имаща за цел да накара татковците да се включат по-активно в отглеждането на децата. Инициативата е амбициозна и, вярвам, добронамерена, но колко ли от тези татковци, които така и така са абдикирали от родителските задължения ще се трогнат? Може би онези, които по една или друга причина изпитват вина за недостатъчното си присъствие в семейството, ще се замислят и ще положат повече усилия, за да са там, когато децата имат нужда от тях. А може би просто чувството им за вина ще се увеличи?\nСлед подобни разсъждения, реших да напиша едно обръщение към моя мъж, а и към всички останали мъже, които достойно се справят с ролята на бащи и за които сякаш забравяме да говорим, слагайки всички под общ знаменател и създавайки допълнително междуполови конфликти. Като че ли и без това са малко…\nЩе започна с:\nРадвам се, че съм имала късмета да срещна толкова добър, открит, толерантен и честен човек. Надявам се нашите деца да успеят да наследят поне част от твоите качества. Благодаря ти, че беше до мен в трудните моменти и не подви опашка, както направиха някои други, а се изправи заедно с мен пред проблемите. Заедно преодоляхме доста неща, кой знае още колко ни очакват.\nБлагодаря ти, че докато бях бременна с първото ни дете се грижеше за мен и ми носеше чантата, без да те е срам от коментарите на околните.\nБлагодаря ти, че ставаше нощем и тичаше до магазина за някоя храна, която много ми се беше дояла. Може би щях да мина и без нея, но оценявам факта, че го направи, а не ме обяви за опортюнистка.\nБлагодаря ти, че беше до мен, когато на бял свят се появи нашият син и плакахме заедно тримата. И за това, че сменяше пелените му в първите дни и ми носеше вода, когато все още не можех да ставам от леглото. Благодаря ти, че научи и мен как да сменям пелени.\nБлагодаря ти, че не ме упрекваше за това как го гледам (с малки изключения) и повярва в майчинския ми инстинкт. За сметка на това аз те упреквах често, когато трябваше да свършиш нещо вместо мен, но ти не се отказа и продължи да поемаш инициативата.\nБлагодаря ти, че когато бях твърде изморена, за да подредя къщата, не се разсърди нито веднъж, а когато, прибирайки се от работа не намираше приготвена храна, не се оплака, а просто сготви нещо и за двама ни.\nБлагодаря ти и за всички дни, в които ти се грижиш за детето, а аз имам време само за себе си.\nБлагодаря и на майка ти за урока, който ти е дала, че няма мъжка и женска работа. Миенето на чинии, прането или простирането са табу за някои мъже, но ти се справяш перфектно и с това. И много благодаря, че вдигаш седалката на тоалетната, когато пикаеш и отново я сваляш след това.\nБлагодаря ти, че ме караш да се чувствам дама, когато изглеждам по-скоро като клошар и че ме обичаш въпреки всичките ми малки и големи недостатъци. И за джентълменските жестове, с които толкова съм свикнала, че дори съм спряла да забелязвам. Осъзнавам наличието им едва когато видя грубо отношение между партньори на улицата.\nДа не забравя да ти благодаря, че не ме злепоставяш или омаловажаваш пред други хора и не говориш лошо за нежния пол в мое присъствие. И за това, че не позволяваш други хора да го правят.\nСинът ни е облагодетелстван да има такъв татко. Надявам се да вземе пример от теб и един ден, когато и той има семейство, да бъде също толкова обичлив и грижовен съпруг и добър баща.\nБлагодаря ти, че работиш и изкарваш прехраната на семейството. Отговорността върху плещите ти е голяма и знам, че не ти е лесно, но не съм чула нито веднъж да се оплачеш.\nОбичам те и очаквам с нетърпение появата на дъщеря ни, за да изпитаме отново онова огромно щастие заедно, вече четирима. Вярвам, че ще се справим, защото когато има любов, разбиране и диалог между партньорите, няма как нещата да не се получат. Компромиси сме правили и ще продължаваме да правим, големи хора сме.\nThis entry was posted in Моят свят / Zura's World by zuramode. Bookmark the permalink.


2018 Highlights: 30 години ръка за ръка в Братството - Асоциация на завършилите ТУЕС\nВсенародното честване на юбилея на ТУЕС започна с изпълнение на народни танци от ученици от 10, 11 и 12 клас – Иво Каранешев и Калин Дойчев от 11г, Виктория Радкова, Виктория Грозданова, Йоана Василева и Валери Добрев от 11б, Виолета Георгиева от 10в и Стефан Ангелов от 12а. Оказа се, че много туесари са изкушени от хората и спонтанно след партито в ТУЕС беше създаден клуб по народни танци.\nГвоздеят на вечерта несъмнено бяха музикантите от Д2 – основателят на групата Димитър Кърнев (от випуск 1993) и вокалистът Дидо. Към тях се присъедини Николай Мутафов съученикът на Митко от випуск 1993 Николай Мутафов, който днес е Изпълнителен директор на Accedia. Те изпълниха някои от най-големите хитове на групата “Ледено момиче”, “Две следи”, “Аз и ти”, “Не мога да спра да те обичам”.\nВечерта завърши с бурната изява на група Вертеп – една млада група, за която се надяваме все по-често да чуваме. Неин барабанист е 11-токласникът от ТУЕС Никола Сотиров.


СТОМАШНО РАЗСТРОЙСТВО ПРИ КУЧЕТА: ПРИЧИНИ И ЛЕЧЕНИЕ - ЗА КУЧЕТАТА - 2022\nКак за лечение на храносмилането при кучета?\nСтомашно разстройство при кучета може да бъде едновременно основно заболяване (с директно въздействие върху стомашната лигавица) и вторично (в резултат на обща интоксикация на тялото или патология на храносмилателния тракт).\nПатологичните промени в стомаха на кучетата се развиват бързо и цялото тяло страда от това. Ето защо е необходимо да се установи възможно най-скоро причината за прекъсването, така че лечението да бъде възможно най-ефективно и последиците да са минимални.\nПричини за стомашно разстройство при кучета\nНа първо място, нарушенията са свързани с храненето. Например, те могат да бъдат причинени от рязка промяна на друг вид хранене или дори промяна на фуражите. Захранването с протеини влияе неблагоприятно върху възможността за използване на прекалено мазни протеинови продукти в храната, когато се хранят едновременно с търговски фуражи и се добавят естествени меса към тях:\nПоради тези причини, разстройството обикновено се появява при възрастни и стареещи кучета и сигнализира дисфункция на чернодробните клетки. Честа причина за заболяването е отравяне при куче:\nразвалена храна или остатъци от храна\nинсектициди и наркотици от гризачи или отровени гризачи.\nИнфекции на храносмилателната система, като например:\nчревна форма на чума,\nвирусен хепатит при кучета,\nНарушаването на панкреаса и черния дроб може да причини нарушено храносмилане, както и паразитни заболявания, причинени от червеи при куче или патология на други системи и органи\nВ стомашно-чревния тракт могат да се появят чужди тела: кости, елани, парченца играчки. Дори гръбначни наранявания или неоплазми в коремната кухина могат да причинят нарушаване на правилното функциониране на стомаха.\nСимптомите на разстроен стомах при куче може да зависят от причината за заболяването и местоположението на засегнатите тъкани. Общите признаци са:\nКогато желанието за повръщане е важно да се разгледа неговата честота, съдържанието на повръщане, връзката на появата на повръщане при кучета с консумацията на храна и течности. Така че, повръщане не усвоява храна и пяна 20 минути след хранене показва, че проблем в стомаха, и повръщане няколко часа след хранене с примес сигнали чревен произход на разстройството.\nЧест спътник на разстроен стомах е нарушение на чревната подвижност, което води до диария или запек. Кучето изпитва болка в коремната стена и в резултат на натрупване на газ или изпражнения в червата, коремът се увеличава.\nЖивотното става неспокоен, когато прави дефекация. Телесната температура може да се повиши, което е типично за много възпалителни процеси. Точна диагноза може да се направи само въз основа на комплекс от симптоми и допълнителни изследвания.\nЛечение на храносмилането при кучета\nНеобходимо е да се открие и отстрани причината за разстройството, като същевременно се отстранят симптомите на заболяването. Не забравяйте да назначите щадяща диета с нисък протеин. В комплексната терапия се използват:\nантибиотици за кучета,\nАко в стомаха има чуждо тяло, обикновено се изисква операция.\nГледайте видеоклипа: Храносмилателни разстройства? Hill's има решение! (Може 2022).


Samsung и Huawei разрешиха патетните спорове помежду си | Digital.bg\nSamsung и Huawei разрешиха патетните спорове помежду си\nПубликувано на 27.02.2019 09:00 / oт\nSamsung и Huawei са най-големите производители на смартфони и конкуренцията между тях ще продължи с пълна сила и през 2019г. Компаниите не само се съревновават да привлекат вниманието на потребителите, но също така заведоха дела помежду си, с които се обвиняват в неправомерно използване на патенти. Делата се разглеждат от властите в САЩ и Китай вече повече от три години. Много скоро, обаче на този спор ще бъде сложен край.\nНова информация на SamMobile разкрива, че Samsung и Huawei са постигнали извънсъдебно споразумение, което регламентира отношението им. Това означава, че двете компании снемат претенциите си и ще прекратят заведените дела. Конкретните параметри на споразумението не са известни, но все пак Samsung и Huawei са намерили общ език и за в бъдеще ще използват иновативните си технологии без това да води до финансови санкции.\nСъс сигурност регламентирането на отношенията между тях е добра новина за потребителите, тъй като ще доведе до навлизането на по-добри смартфони с Android. В следващите месеци ще бъде внесена официално и необходимата документация, която да прекрати разглеждането на двете обвинения. По този начин Samsung и Huawei ще могат да се фокусират върху разработването на по-добри и иновативни мобилни устройства. Все още не знаем дали параметрите на споразумението ще станат публични.\nOще от Digital: DxOMark дадоха същата оценка на Samsung Galaxy S10+, колкото на Huawei Mate 20 Pro и P20 Pro\nSamsung • Huawei • патенти • технологии\nВъпреки проблемите Huawei се надяват да реализират премиерата на следващата си флагман серия в пазара на смартфони през първата половина на 2021г. Това е доста амбициозна цел, като се има предвид, че компанията няма достъп до достатъчно хардуерни компоненти. От Huawei се надяват в следващите месеци повече компании да получат временен лиценз за търговия, който да гарантира достатъчно части за бъдещите им устройства. Стратегията на компанията вече се измести към алтернативната операционна система, която се казва HarmonyOS. Първата версия вече е налична за разработчиците, като се работи усилено над Harmony OS 2.0, която едва ли ще видим през есента. Този софтуер ще покаже дали компанията може да продължи да бъде лидер в технологичната индустрия, дори ако бъде изключена от нормалната верига за доставки. Изграждането на екосистема, чиито мащабни са от ранга на Android и Google Play е изключително сериозна и сложна задача. Все пак Huawei имат надежда да успеят да го постигнат още преди края на следващата година. Първата половина на 2021г. ще е много важна за Huawei, тъй като освен стабилизиране на ситуацията с търговските санкции може да очакваме и премиера на нови модели. Със сигурност вниманието е насочено към представителите на Huawei P50 серията, които отново ще имат OLED дисплеи и впечатляващ хардуер. Специален акцент ще бъде дизайна и високата производителност. Според последни данни на АndroidAuthority е много вероятно смартфоните от гамата да имат Kirin 9000 процесори. Твърде е рано да коментираме техническите спецификации., но със сигурност ще видим сериозни иновации по отношение на камерите. Липсата на достъп до Google Mobile Services (GMS) се очертава като най-големият проблем за Huawei през 2021г., който ще ограничи амбициозните им планове в мобилната индустрия. Oще от Digital: Смартфоните от серията Huawei P50 ще имат процесори на Qualcomm


Сомалийските пирати пуснаха кораба “Ейшън глори”\n11 Юни 2010, 16:57\nНа борда на плавателния съд има осем българи, десет украинци, петима индийци и двама румънци\nСомалийските пирати са освободили кораба „Ейшън Глори” с осем българи на борда. Това съобщи говорителят на украинското министерство на външните работи Александър Дикусаров, цитиран от „Газета по Киевски”.

 Корабът е освободен в петък по обед. До момента украинското министерство на външните работи няма информация за местонахождението на плавателния съд или за здравословното състояние на намиращите се на борда моряци, посочва агенция Фокус.

 Пиратите отвлякоха „Ейшън Глори” в Индийския океан в началото на януари. На борда има 10 украинци, 8 българи, петима индийци и двама румънци.

 Kорабът „Ейшън глори”, на чийто борд се намират 8 български моряци, е бил освободен от пиратски плен, съобщиха междувременно от Министерство на външните работи. Новината е потвърдена от фирмата собственик на кораба „Зодиак”. Очаква се „Ейшън глори” да отплава към Оман, ескортиран от британски военен кораб. /БЛИЦ


Топ 6 на хората сред автомобилите за 2014 | webcafe.bg\n03.01.2015, 14:53 (обновена 22.01.2015, 13:55)\nЧестно казано, винаги говорим за Бърни, поне от 30 години насам. Той постоянно създава новини. Но през 2014 Бърнард се сблъска с германската правосъдна система – това можеше да го прати в затвора и да го лиши от контрола му върху Формула 1.\nВсе пак, той плати 100 милиона долара за спирането на делото и сега отново е начело на световния шампионат. До следващото дело или пък до момента, в който босовете на CVC ще решат, че той повече не им е необходим. Тогава битката за стане зрелищна.\nТежкото падане на Михаел на ски в края на 2013 даде началото на невероятната сага за борбата му за живот, белязала цялата 2014 година. Досега Шуми е загубил много малко важни битки, всички се надяваме, че ще спечели тази, при това убедително.\nТаварес може би ще се справи с една от най-трудните задачи в световното автомобилостроене – да превърне губещия гигант PSA (Peugeot-Citroen) в печеливша компания, която предлага качествени автомобили.\nТаварес обяви в края на 2014, че иска „колите на PSA да запазят френския си привкус”, но в същото време разчита на новия акционер в компанията – Dongfeng за глобалния растеж на Peugeot и Citroen.\nМаркионе си осигури пълен контрол над Ferrari след като се отърва от Лука ди Монтедземоло, който управлява Черните кончета в продължение на 23 години и даде началото на най-големите чистка и реорганизация в историята на компанията. Освен това, Маркионе вече успя да съживи Chrysler, да направи FIAT печеливша компания и възкреси Alfa Romeo. Но едва ли някога ще спечели сърцата на феновете на Lancia...\nФренският пилот на Marussia извади ужасяващ късмет през 2014 – след тежката му катастрофа в Япония Жул все още е в критично състояние, но поне е стабилизиран и лекарите позволиха да бъде преместен във Франция. Ударът на Жул в трактора, който измъкваше болида на Сутил от зоната за сигурност даде началото на нова дискусия за нивото на сигурност във Формула 1 и за следващия сезон се очаква драстично затягане на дисциплината точно в тази насока. Дано тези промени не дойдат с цената на живота на Бианки.\nПреди години Лука постави летвата за постиженията на Ferrari във Формула 1 толкова високо, че сега повторението им изглежда невъзможно. Дългата криза в Маранело накрая взе и главата на Ди Монтедземоло въпреки отличните резултати на Черните кончета на световния пазар. Но Маркионе търсеше повод да разкара Лука и го намери в неуспехите на Ferrari във Формула 1.\nПрез 2014 година в света на автомобилната индустрия и автомобилния спорт се откроиха няколко личности, чиито истории - успехи, трудности и катастрофи, вълнуваха цял свят.\nЩе отминем тези като Люис Хамилтън - битката му с Нико Розберг за световната титла във Формула 1 е отлично документирана и само най-запалените фенове на шампионата все още търсят информация за това какво точно си е помислил британецът след удара им на „Спа" или пък как се е почувствал Нико, след като публиката започна да го освирква.\nБританското списание Car избра шест личности, които дават облика на отминалата 2014 година, като със сигурност голяма част от тях, ако не и всичките ще са ни интересни и през 2015.\nНякои от тях скоро ще слязат от голямата сцена - като Бърни Екълстоун, на други им стискаме палци, за да се преборят за живота си - като Михаел Шумахер и Жул Бианки.\nИ така, шестте личности от света на автомобилите и автомобилния спорт през 2014.\nOще: автомобили автомобилна индустрия бърни екълстоун жул бианки карлос таварес лука ди монтедземоло михаел шумахер серджо маркионе


Интересни факти за змиите | Sanovnik.bg\nИнтересни факти за змиите\nsanovnik.bg»Статии»Мистерии»Интересни факти за змиите\nЗмиите нямат уши, но затова пък прекрасно виждат. Те нямат и нос, но затова пък имат страхотно умение да улавят миризмите. Зъбите на отровните змии се смятат за едни от най-прецизните системи на биологични оръжия в природата.\nЗа да разберат как кралската змия може да глътне друга змия, която е по-дълга от нея самата, екип от университета в Торонто записали това на камера.\nОказва се, че кралската змия рязко напада жертвата си, след това свива тялото си като акордеон, за да вкара вътре храната. След това изплюва част от несмляната жертва.\nЗмиите изяждат потомството си. При тях съществува понятието следродов канибализъм. Майките изяждат над десет процента от яйцата си, както и част от излюпените змийчета. Така тя възстановява организма си, изтощен от глада по време на затопляне на яйцата.\nРайската змия може да лети. Когато иска да се премести от едно дърво на друго, тя се отблъсква от някой от клоните и буквално се плъзга по въздуха.\nВъзрастните питони могат да живеят два-три месеца без храна. Когато се хранят, те не оставят никакви отпадни продукти. Те са приспособени да изсмукват калция от костите на жертвата си, което прави храната им още по-ценна.\nПо този начин питоните се настройват върху възможността за дълъг период на глад, като се запасяват с голямо количество хранителни вещества.\nКобрите не плюят, а свиват мускулите си и така стискат жлезата, която изработва отрова. Така кобрата може да пръсне отровата си на два метра разстояние.\nАко такава отрова попадне в човешко око, невротоксините, които се намират в нея, водят до ослепяване. Отровата на кобрата не излиза на струя, а във вид на особен геометричен рисунък, и по този начин може да уцели и двете очи на човек.\nИнтересни факти за Хелоуин\nИнтересни факти за сънищата2\nИнтересни факти за говора1\nИнтересни факти за законите\nИнтересни факти за мигането2\nИнтересни факти за вулканите2\nИнтересни факти за Чърчил1\nЕ кво да я прават тая плячка\nМного ми е интересно защо змиите изяждат плячката си.


Лаборатория за иконометрични изследвания | Стопански факултет\nНачало→За факултета→Центрове и звена→Лаборатория за иконометрични изследвания\nФункционирането на лабораторията се основава на формирането на научно–изследователски потенциал базиран върху приложението на съвременни иконометрични методи при изследване на актуални икономически проблеми. За нуждите на лабораторията е подсигурена модерна мрежа от компютъризирани работни места оборудвани със специализиран софтуер и бази данни, които помагат в развитието на научните изследвания и приложното обучение във факултета. Ползвателите на лабораторията – студенти, докторанти, преподаватели и други изследователи са в състояние:\nДа имат директен достъп до бази данни:\nБаза данни на Международния Валутен Фонд\nДа използват приложен иконометричен софтуер за анализ:\nЦели на Лабораторията за иконометрични изследвания:\nДа подпомага развитието на научния потенциал на Стопанския факултет при ЮЗУ „Неофит Рилски“ – Благоевград и публикационната дейност на академичния състав и да способства за утвърждаването му като модерен образователен и научно – изследователски център;\nДа организира и осъществява изследвания, квалификационни и учебни дейности в областта на икономиката и финансите с оглед подпомагане учебния процес на обучаваните във факултета докторанти и студенти от ОКС „Магистър” и „Бакалавър”;\nДа разпространява резултатите от научните и приложните изследвания осъществявани в лабораторията;\nЛабораторията осъществява самостоятелно връзки и съвместна дейност с органи на централната и местна администрация, стопански предприятия, образователни, академични и неправителствени организации от страната и чужбина;\nЗа постигане на целите си Центърът организира и провежда следните дейности:\nДа осъществява обучение на студенти и продължаващо обучение по утвърдени учебни програми за придобиване на допълнителни квалификации, на специализации с приложен характер;\nДа подпомага формираните научни групи по интереси на студентите, като им предлага възможност за специализирано иконометрично обучение и ръководство при осъществяваните от тях емпирични изследвания във връзка с разработването на курсови и дипломни разработки.\nДа подпомага активното включването на студентите и младите учени до 35 години в изследователските проекти и дейности на катедрено и факултетно ниво;\nМетодически, организационно и технически да подпомага научно-изследователската дейност на обучаваните във факултета докторанти чрез провеждането на обучителни семинари и реализирането на конкретни емпирични проекти и изследвания;\nРазработва изследователски проекти и участва в осъществяването им;\nРазработва основни насоки, концепции, програми, проекти и задачи, свързани с усъвършенстване и развиване на дейността си;\nДа осъществява квалификационно-образователна, консултантска и информационно-възпитателна дейност. В съответствие с европейските стандарти, като предлага гъвкави образователни и квалификационни програми, отговарящи на динамично променящата се социално-икономическа реалност; извършва изследователска, експериментална и консултантска дейност с приложен характер.\nНа база реализираните практически емпирични изследвания и търсения да формира потенциал за допълването на вече съществуващите учебни планове с нови дисциплини или курсове, повишаващи приложно-практическия характер на обучението във факултета.\nДа развива съвместна дейност със сродни институции в страната и с международни организации в областта на научните и приложни изследвания, непрекъснатото образование, да подпомага осъществяването на международните връзки на своите членове;\nЛабораторията може да осъществява и други дейности за постигане на целите си и за по-ефективно използване на ресурсите.


Само адекватната реакция на шофьора на шуменския бус предотвратила по-голяма трагедия, твърдят очевидци - Times.BG\n16 април, 2018 Ана Минева Страната\nСн. ФК "Олимпия"\nСамо бързата реакция на шофьора на буса с младите футболистки от отбора на „Олимпия“ – Шумен, който катастрофира вчера около военния завод „Аркус“, е предотвратила по-сериозна трагедия на пътя. Това твърди днес в свой пост във Фейсбук шуменецът Димитър Димитров, който пътувал заедно с групата и който помага при подготовката на вратарките на доброволни начала.\n„Вчера около 20,00 часа на връщане от мач от София с женският отбор на „Олимпия“- Шумен около Велико Търново претърпяхме сериозен пътен инцидент. Оцеляхме благодарение на изключително адекватната реакция на нашия шофьор Ерджан Алиев, който предотврати голяма трагедия. Използвам случаят да му благодаря от все сърце за това, че спаси 13 човешки живота, включително и моя!“, пише Димитров. „Апелирам, моля, крещя – хора като седнете зад волана, мислете и пазете себе си и другите на пътя, защото всеки го очакват да се върне жив и здрав в къщи. Конкретно за инцидента снощи – бяхме засечени от лек автомобил Мазда с великотърновска регистрация с 19- годишен водач, който предприе изпреварване на колона автомобили с изключително висока скорост. За да избегне челният удар, нашият шофьор избяга в банкета на пътя, като освободи нашето платно за движение. За съжаление бяхме ударени странично и бусът се обърна извън пътя. Спирачният път на Маздата беше над 100 метра. Най – хубавото от всичко е, че при тази ситуация се разминахме сравнително леко, благодарение най- вече на реакцията на нашия шофьор!“, пише още в поста си Димитров.\n„Не пожелавам на никого да преживее ужасът който изживяхме докато извадим децата от буса. И сега следва най – интересното: днес държавните органи са почнали пълна проверка на фирмата на нашият шофьор. Сигурно ще го изкарат по – черен от дявола и ще хвърчат актове и глоби. А виновникът за автомелето най – вероятно ще се размине леко защото „телесните повреди по участниците в ПТП- то са малки“. Какво ни се промени в главите през така наречените демократични години, че като стъпим на пътя губим даже инстинкта си за самосъхранение – аз специално нямам обяснение! И за край на този мой пост искам отново да изкажа благодарност на нашият шофьор Ерджан Алиев, за това че с професионалната си реакция предотврати много голяма трагедия!“, завършва Димитров.


› книги › беседи › утринни › Той създава › Обмяна в Божественото\nЩе прочета 13-та глава от Евангелието на Йоана, от 1-ви до 19-ти стих. Има събития в човешкия живот, които са станали преди хиляди години. Ние ги изучаваме и ще ги представяме толкова живо, като че днес стават, и съжаляваме, че са станали. Щом са станали преди хиляди години, те са исторически факт, но въпреки това те стават и в нас. Само така ние можем да дойдем до тяхното разрешаване. Например, имате една светла мисъл или едно светло чувство, но не знаете тяхната цена, не знаете как да ги използвате. Казвате, че и без тях може. Вие гледате на тях като на самозванци, без които може да живеете. Като влезе в дома ви някакъв самозванец, казвате: „Той ще ни направи някаква пакост, затова да си върви, откъдето е дошъл“. Мислите ли, че ако една светла идея влезе в ума ви и едно светло чувство – в сърцето, ще ви причинят някаква пакост? Ако мислите така, умът ви ще се помрачи. Това разбиране е несъобразно с живота. Това е изопачен, болен възглед. Няма по-лошо нещо от това, да носи човек в себе си мисълта, че е болен. Станеш сутрин, мислиш, че си болен. Легнеш да спиш, пак за болестта си мислиш. Където ходиш, каквото правиш, само една мисъл носиш в главата си: „Болен съм, имам нещо в организма си, което ме мъчи“. Ту глава те боли, ту рамо, ту крак, ту кръст – всичко те боли. Отвориш книга да четеш, не можеш, болката е в ума ти. Искаш да се разговаряш с приятели, не можеш, за рамото си мислиш. То е като ударение на думата, както на френски, така и на немски език. Ако не сложиш ударението на място, думата губи смисъла си. Като дойде мисълта за болката в рамото, веднага изпъква ударението accent aigu. Това ударение се слага само на някои думи, а не на всички. Има думи без това ударение.\nСегашните хора са изгубили правилния възглед за нещата, който Бог е създал, и казват, че Той е създал нещастията. Не е вярно. Бог е създал всички светове – физичния, духовния, умствения, със свои специфични закони, със свой език. Следователно, който свят изучаваш, ще знаеш и съответния език. Ако изучаваш умствения свят, ще пазиш светлината на ума си, да не изгасиш свещта на своя живот. Ако изучаваш духовния свят, ще пазиш топлината на сърцето си, която поддържа огъня на живота. Ако изучаваш физичния свят, ще пазиш активността си, постоянно да работиш, да не се обленяваш. Няма да бъдеш впрегнат кон, да те впрягат постоянно и да те карат на работа, когато не искаш.\nЩе бъдеш свободен кон, ще ходиш по ливади и поляни, по гори и планини, ще скачаш и ще тичаш, където пожелаеш. Ако си кираджийски кон, кожата ти ще се смъкне, но господарят ти ще спечели от тебе. Като знаеш това, освободи се от хомота, от каруцата, която теглиш по широкия царски път. Не е свободен оня, който носи товар на гърба си. Казваш: „Трябва да направя нещо!“ Думата „трябва“ е създадена от дявола. Човек казва на коня: „Трябва да караш каруцата! Трябва да носиш товара! Трябва да ти сложа юзда!“ Много идеи се налагат с думата „трябва“. Тя е изобретение на миналото поколение. Вие се движите по хипнозата на тая дума и казвате: „Така е вярвал дядо ми и аз трябва да вярвам като него“. – Дядо ти е бил кираджийски кон. Той карал каруцата на господаря си. Трябва ли и ти да бъдеш като него? – „Баба ми е вярвала в това и аз ще вярвам като нея.“ – И баба ти е била кираджийски кон.\nПървото нещо, което се изисква от вас, е да се освободите от всички неестествени неща във вашия живот. Болестите, старостта са неестествени неща. Ти казваш: „Очите ми отслабнаха, не виждам буквите, не мога да чета. Краката ми започнаха да треперят, не ме държат. Кръстът ме боли, не мога да спя“. Това са остатъци от твоя минал живот. Очите отслабват, когато човек не прави нужните упражнения. Много хора не гледат, както трябва. Те отварят широко очите си, блещят се, но това не е гледане. Правилно е, когато искаш да видиш нещо, да не въртиш главата си на една и на друга страна, но да движиш очите си. Ще движиш очите си нагоре, надолу, настрана в посоката, където е предметът за наблюдаване. Иде някой при тебе и като искаш да го видиш, ти обръщаш главата си към посоката, откъдето той иде, а очите стоят неподвижни. Това значи да упражняваш главата и врата си, а очите да почиват. Така те стават лениви и постепенно отслабват.\nНякой казва: „Не обичам да гледам на небето; земята ме интересува“. И това не е лошо, но като гледат постоянно към земята, след три–четири години очите ти ще отслабнат. Гледай нагоре, надолу, наляво, надясно, да засилиш очите си. Не мисли, че е глупаво да гледаш нагоре, към небето. Казват, че един гръцки философ, като гледал все нагоре, спънал се и паднал в един трап. – Това се е случило с един човек, няма да се случи с всички. Добре е да гледа човек и нагоре, и надолу. Като гледа нагоре, ще избегне някаква опасност. Може да падне една керемида от покрива и да пукне главата му. Като отиваш на планината, пак гледай нагоре. Като станеш сутрин от сън, излез вън и гледай на небето, да видиш ще вали ли, или времето ще бъде ясно. Вечер наблюдавай звездите, изучавай съзвездията. Много неща има за учене. Някой стане от леглото и бърза да закуси. Той казва: „Яденето е моята книга“. Като ученици, вие трябва да се ползвате от всичко. Казах ви, че трябва да се ползвате от слънчевата енергия, но вие бързате, не чакате да ви обясня как да постъпвате. Мнозина от вас започнаха да наблюдават слънцето, без да знаят начина за това. Те се вторачват в слънцето и очакват да получат нужната енергия. Така не се придобива енергия. Слънчевата енергия трябва да мине през няколко воала, за да даде своя резултат. Казвам на някого: „Разтрий си малко гърба“. – Защо да се разтривам? – Понеже си простуден, чрез разтривките ще се подобри кръвообращението ти. Капилярните съдове ще се разширят. Не питай защо трябва да се разтриеш, но изпълни съвета ми. Чрез разтривката организмът възстановява своето нормално състояние. Ако някой орган – ръцете, краката, главата, имат по-висока температура, отколкото трябва, организмът е в анормално състояние. Ще вземеш мерки да се възстанови естествената температура. Ако топлината на организма е по-ниска, отколкото трябва, пак има нещо ненормално в него. Не оставяй да се събере в някой уд повече топлина, отколкото трябва.\nСъщият закон се отнася и до чувствата. Когато човек изпитва известно ограничение или стеснение в чувствата си, в организма пак настава известна аномалия, явява се увеличаване на температурата. Затова казвам, че човек трябва да бъде свободен и в мислите, и в чувствата, и в постъпките си. Той трябва да разполага със специфични методи, да може при всички условия сам да си помага. Ще се удави ли рибата, ако я хвърлиш във водата? Ще се убие ли птицата, като я хвърлиш отвисоко? Така и човек, при всички мъчнотии и изпитания, трябва да си служи с онова знание, което може да му помогне. Питам: На какво разчита човек, ако преживява известно противоречие? На какво разчита той, ако мисли, че хората не го обичат? Да те обичат хората, това е богатството на половин живот. Каква полза, ако те обичат, а ти не си разрешил въпроса за Любовта? Каква полза, че ти обичаш, но пак не си разрешил тоя въпрос? Когато те обичат и ти обичаш, между вас става правилна обмяна. Тогава и двамата разбирате как действа Любовта. Тя е метод за работа. Тя работи в духовния свят.\nСледователно, ако не обичаш и не те обичат, Любовта не работи. Без Любов няма живот. На земята хората разбират Любовта като чувство, като желание, което предизвиква апетит. Те не я разбират като вътрешна, органическа проява. Апетитът е анормално желание. Човек може да яде по десет пъти на ден и пак да бъде гладен. Майката кърми детето си по десет пъти на ден, за да расте, без да мисли, че тя развива в него анормално желание към ядене. Колко пъти на ден трябва майката да кърми детето си? По колко пъти трябва да диша здравият човек в минута? Здрав човек е оня, на когото мислите, чувствата и постъпките са нормални. В него мисленето, чувстването и дишането стават правилно. В неговия организъм всякога има запас от енергия. В болния е тъкмо обратно. Той страда от недоимък на енергия. Ако болният страда от стомах, колкото малко храна и да приема, всякога част от храната не може да се смели и се натрупва във вид на полуорганическо вещество около ставите, около прешлените на гръбначния стълб и причинява усложнения в организма. Съвременната медицина нарича тия заболявания ревматични, а на духовен език наричаме „духовни тръни“. Набодеш ли се на един от тях, дълго ще страдаш. Трябва да намериш мястото му и със специална игла да го извадиш. Казвате: „Искаме да знаем в какво се крие естественото“. Същественото в живота аз намирам в малките работи. Някога аз имам желание сам да изляза на разходка, да не ме придружава никой, за да мога свободно да размишлявам. Тъкмо тоя ден ще се изредят десетина души, да питат нещо, да искат някакъв съвет. Понеже съм решил да не се спирам на пътя, казвам: „Който иска да ме пита нещо, да дойде с мене на разходка. Ще вървим и ще говорим“. Един от тях се оплаква, че го боли глава. Казвам му: Ще изпиеш три чаши гореща вода на глътки. След това ще вземеш очистително. Като освободиш стомаха си, ще направиш една топла баня и ще си легнеш. В банята ще седиш малко. Като ви боли стомах, непременно и главата страда. Лекарите казват, че главоболието е резултат на голям наплив на кръв в главата. Според мене човек страда от глава, когато има недостатъчно кръв в мозъка. Наистина, в главата не трябва да има много кръв, но не трябва да има и по-малко, отколкото е нужно. Обръщайте внимание на малките работи, да можете сами да си помагате. Човек трябва да бъде лекар сам на себе си, да се вслушва в нуждите на своя организъм.\nСега, когато ви гледам, намирам, че имате нужда от възпитание. Аз се нуждая от ученици, които разбират. Вие едва сега започвате да разбирате. Някой от вас иска да знае причината, защо Юда предаде Христа. Много просто. Защо продавате скъпоценния си камък? – Защото струва скъпо. Юда знаеше, че Христос е скъпоценен камък, и го продаде. Ако синът ви намери два пръстена вкъщи, единият струва сто лева, а другият – сто хиляди, кой от двата ще предпочетете? – Разбира се, че ще вземете втория. Синът е умен, знае, че като продаде втория пръстен, ще може с тия пари да отиде в странство да учи. Юда беше умен човек, касиер, разбираше цената на парите. Той знаеше, че Христос струва скъпо и като го продаде, ще се ощастливи. Но евреите го излъгаха. Той продаде Христа само за 30 сребърника – много евтино. Юда си казваше: „Веднъж дойде щастието в ръцете ми и го изпуснах“. Той горчиво съжаляваше за това. Най-после Юда се обеси от скръб, че продаде Учителя си толкова евтино. Той трябваше да бъде честен, да каже на Христа: „Учителю, вместо да те продам за 30 сребърника, по-добре ти сам се откупи“. Христос беше богат, сам можеше да се откупи. Питате се: „Как е възможно за 30 сребърника да продадеш Учителя си?“\nЕдин млад, способен момък, свършил университета с отличие, се влюбил в млада, красива мома, която не отговаряла на чувствата му. Един ден той я срещнал и намушкал с нож на няколко места. След това го хванали и осъдили на няколкогодишен затвор. Като го питали защо извърши това престъпление, той отговорил: „Обичам я, не мога да живея без нея“. Да мислиш, че не можеш да живееш без жена или без мъж, това е заблуждение. Можеш да живееш и без жена, и без мъж. Когато мъжът казва, че не може без жена, той има предвид своите нужди, няма кой да му готви, да го пере. Не може ли той сам да си готви и да се пере? Жената казва: „Не мога без мъж, няма кой да се грижи за мене“. Ако е въпрос да се грижи някой за нея, това е лесна работа. Има кой да се грижи за жената. Кой се грижи за детето? Външните хора ли се грижат за него или вътрешните? Значи Оня, Който е създал света, има грижа за всички. Ако не съзнаваш, че имаш задължение към своя Създател, ти не разбираш живота. Колко може да се разчита на думите на момъка, който казва, че не може да живее без своята възлюбена, а като се ожени, забравя какво е казал? Докато се ожени за нея, казва, че ще умре без нея. Щом се ожени, казва, че от нея умира. Кое е вярно: първото, или последното? В думите му няма последователност.\nЧесто ме питат: „Ти защо не се ожениш?“ Аз пък се запитвам: Какво ще правя, ако се оженя и жена ми не ме обича? Или ме обича, а после обикне друг? Или имам деца, които не слушат? Като си задам всички въпроси, най-после казвам: Не искам да се оженя. Обаче с това въпросът не се разрешава. Трябва да бъда справедлив. Ако не се оженя, ако и други не се оженят, какво ще правят духовете, които трябва да се родят? Те трябва да се развиват. Ако никой не се жени, хората ще измрат и земята ще остане пуста. Какво по-голямо противоречие от това може да съществува? Има смисъл човек да се ожени, ако между мъжа и жената има пълна хармония и разбирателство.\nВ природата съществува закон на пълна хармония. Каквото е отношението между светлината и топлината в природата, такова трябва да бъде отношението между мъжа и жената. Светлината и топлината са диаметрално противоположни една на друга, но въпреки това те са в пълно съгласие. Те вървят заедно. Светлината изпълнява една функция, а топлината – друга. Топлината подобрява кръвообращението на човека, а светлината внася в него мисъл и свобода. Топлината върши това, което светлината не може. И светлината върши това, което топлината не може.\nВъз основа на това казвам: Жената ще извърши в света това, което мъжът не може да свърши; и мъжът ще свърши това, което жената не може. Ако мъжът може да свърши работата и на жената, той не се нуждае от жена. И ако жената може да свърши работата на мъжа, и тя не се нуждае от мъж. Съвременните учени казват, че съществува някаква студена светлина. Това е теория.\nВсъщност, не съществува студена светлина. И при най-оскъдните условия светлината не е лишена от топлина. В светлината има, ако не много, поне минимално количество топлина. Същото се отнася и до топлината. И в топлината има, ако не повече, поне минимално количество светлина. Като говоря за светлината и топлината, дохождам до понятията „ад“ и „рай“. Адът е място, където има много топлина и малко светлина. Тъмните духове на ада работят в тъмнина. Те се мъчат да превърнат топлината в светлина, но не могат. Нещастието иде в момента, когато човек пожелае да се удоволства. Топлината създава условия за удоволствия. Човек започва да мисли само за ядене и пиене, за почивка и разходка, за обличане. Добре е човек да се облича хубаво, но защо му са много дрехи? Всяка дреха е проводник на известна енергия. Човек трябва да знае каква енергия му е нужна и чрез каква дреха може да си я достави. И в миналото, и днес се изучава тоя въпрос, но още не е доказано, кои дрехи са добри проводници на светлината и топлината и кои не са. Да се върнем към един от съществените въпроси – за очите. Казах, че за да не отслабват, очите трябва да се упражняват. Има различни упражнения, които раздвижват всички очни мускули. Ако не се упражняват, очите постепенно отслабват и губят способността си да виждат. Всяко движение на окото е свързано с известна мисъл. Дали движиш окото си нагоре и надолу, надясно и наляво, в диагонал, ти възприемаш точно определена мисъл. Като е създал очите, Бог имал предвид да служат на човека, да вижда всичко, което го обикаля. Като отивате на екскурзия, вие бързате по-скоро да стигнете на върха. Това не е правилно. Вървете бавно и гледайте нагоре наляво и надясно. Щом изгрее слънцето, спрете се малко, да видите как изгрява, и продължете пътя си. Бързате ли, вие скоро ще остареете, ще бъдете негодни за работа. Щом господарите ви разпрегнат, аз ще ви намеря по ливадите и там ще ви проповядвам новото учение. Сега вие минавате за учени хора, мислите, че много знаете. Казвате: „Дядо ми и баба ми казват така, професорите казват така“, но дядо ви и баба ви, както и вашите професори, не знаят как Бог е създал света, защо го е създал и т.н. Колко учени днес не знаят даже елементарни неща! Един учен казвал, че овцете пият вода, когато са болни. Тъкмо обратното: когато са болни, те не пият вода. Ако отидете в Англия и Америка, ще срещнете много англичани или американци, които не знаят нищо за България и българите. Те мислят, че България е някакъв щат в Америка. Като се говори за българите, мнозина мислят, че българи и унгарци са едно и също нещо. Българите мислят, че всички народи ги познават. Днес много хора знаят за духовния свят толкова, колкото някои англичани и американци за България.\nДвама души, единият религиозен, а другият материалист учен, се разговарят. Религиозният пита ученият: „Вярваш ли в Бога?“ Ученият го пита: „Ти вярваш ли в природата?“ Религиозният познава Бога и за Него говори. Ученият познава природата и за нея говори. Той казва: „Аз вярвам в природата“. Религиозният казва: „Аз вярвам в Бога, Който създаде природата“. Ученият казва: „Бог не е създал природата. Сам Бог е създаден от човека“. Значи ученият не вярва в никакъв Господ. Кой от двамата е на правата страна?\nСега, ако поставим въпроса на гласуване, коя страна ще има право? Бог ли създаде природата, или човек създаде Бога? По-вярно е, че идеята за Бога хората я създадоха, а не че хората създадоха Бога. Под „природа“ разбираме видимото изявление на Бога. Можем ли да кажем, че Бог е създал природата? Може ли Бог себе си да създаде? Изявлението създава ли се? Можеш да създадеш само това, което е вън от тебе. Грънци можеш да създадеш, дрехи можеш да шиеш, но да създадеш същественото, което е в самия тебе, това е невъзможно. Това, което се изявява чрез мене, което е част от мене, аз не мога да го създам. Заблуждение е да мислим, че Бог създаде природата или че човек създаде Бога, но не е грях. Едно е вярно, че между Бога и природата съществува известно отношение. В тоя смисъл отношенията между двама души са нормални само тогава, когато почиват на взаимно доверие. Каквото и да се случи в техния живот, вярата им един в друг не само че няма да се намали, но повече ще се усили. Ако се яви някакво съмнение, единият от тях взима мерки. Следователно, където има разбирателство, там отношенията са правилни и хармонични. Когато ангел Господен се яви при Авраама, той му каза от името на Господа: „Няма да скрия от тебе това, което съм намислил да правя“. – Какъв беше Авраам на Господа? – Негов приятел. Ангелът каза на Авраама, че отива в Содом и Гомор да погуби тия градове заради лошия живот на жителите им. Авраам започна да се застъпва за тях и каза: „Господи, ако има сто души праведни, ще пожалиш ли градовете?“ – „Ще ги пожаля.“ – „Ако са 80?“ – „Ще ги пожаля.“ – „Ако са 50?“ – „Пак ще ги пожаля.“ Така слизаше Авраам до десет души, но повече не посмя. Всъщност, само Лот, братът на Авраама, беше праведен. Даже дъщерите му не бяха праведни. Жената на Лота не послуша ангела, да не се обръща назад, да гледа какво става с градовете. Тя прояви любопитство, обърна се назад и за непослушанието си се превърна на солен стълб.\nПонякога и вие се обръщате назад, да видите своето минало. Казвам: Не се обръщайте назад, ще се превърнете на сол, като Лотовата жена. За лошия живот на хората Содом и Гомор бяха превърнати на пепел. Само Лот се спаси, като единствен праведен човек. Тия градове не могат да съществуват само за един човек. Какво представляват Содом и Гомор? – Дебелото и тънките черва на човека. И днес съществуват тия градове. Ако там няма десет души праведни, и тях огън ги очаква. Огънят подразбира болестите, страданията и нещастията. Праведни хора трябва да има в света!\nКое е същественото в живота? – Да възстановим светлината в своя мозък, да мислим право, да възстановим топлината в сърцето и в дробовете си, да чувстваме правилно; да възстановим деятелността на стомаха, да работи добре. Това е наука, която има отношение към здравето на човека. Да възстановим деятелността на мозъка, на сърцето и на стомаха, това значи да ги упражняваме. Без упражнения нищо не се постига. Казвам на една сестра, която изучава пеенето, че за да пее добре, тя трябва да упражнява специално ония мускули в ларинкса, които имат отношение към сопрана. Тя пее сопрано. За всеки глас има специфични мускули в ларинкса. За да се развиват тия мускули, певецът трябва да знае как да изпраща кръвта към ларинкса. От музикалния център, който е отстрана на веждите, кръвта трябва да слезе в ларинкса, да работи за неговото развитие. Ако пееш несъзнателно, резултатът ще бъде малък. Малко певци има днес, които знаят правилата на пеенето. Повечето пеят несъзнателно. Има добри певци в света, но те могат да бъдат и по-добри. И вие сте добри хора, но може да бъдете по-добри. При това добротата трябва да бъде неизменна. Каква доброта е тая, която при изпитания се изменя? Днес си добър, утре ставаш лош. Когато добрият става лош, аурата му потъмнява, той губи разположението си и търси причината за това отвън. Причината е в самия него. Поради лошото си разположение, той е попаднал в гъста материя, от която мъчно може да излезе. – Кога ще се очисти от тая материя? Изворът сам се чисти, а шишето други го чистят. Буйният извор сам се чисти, а слабото поточе човек го чисти. И тъй, когато умът, сърцето и волята са силни, човек сам се чисти, никой не му помага. Когато умът, сърцето и волята са слаби, човек очаква външна помощ. Някои религиозни очакват да дойде Христос отвън, да им помага. Това е механично схващане на Христа. Христос отвън няма да дойде. Той дойде веднъж на земята и претърпя голяма криза. Втори път по същия начин няма да дойде, да Го гонят, да се гаврят с Него и да Го разпъват на кръст. Втори път Той няма да дойде на земята да спори с еврейските учени и първосвещеници. Мнозина очакват Христа да дойде от облаците като светкавица. И това няма да стане.\nЩе ви преведа една приказка за едно семейство плъхове. То се състояло от баща, майка, две дъщери и един син. Малката дъщеря била много красива, затова бащата и майката не искали да я оженят за плъх, но за най-силния в света. Като мислели дълго време, най-после решили, че слънцето е най-силно в света, и тръгнали при него, да го поканят да им стане зет. Слънцето отговорило: „Благодаря ви за честта, която ми правите, но аз не съм най-силният в света, от мене има по-силен – облакът. Даже малките облачета на небето ме засенчват и аз не мога да се проявя. Идете при облака“. Отишли при облака и му предложили да им стане зет. Той казал: „Аз не съм най-силният, има по-силен от мене – вятърът. Достатъчно е да задуха, за да ме разпръсне и от мене нищо да не остане“. Отишли при вятъра. Казали му защо идат при него. Той им отговорил: „Благодаря за честта, която ми правите, но има една стена, по-силна от мене. Срещна ли я на пътя си, тя ме разбива и аз не мога да се проява“. Те отишли при стената, казали ѝ защо я търсят, но и тя се отказала да им стане зет, понеже има и от нея по-силни. Отвреме-навреме се явява един плъх, който направил дупка в нея. Досега нищо не ѝ се противопоставило, но не могла да издържи на зъбите на плъха. Като чули всичко това, старите плъхове се върнали у дома си и решили да оженят дъщеря си за плъх, като тях.\nЧесто хората отиват при най-силния в света – слънцето, облака, вятъра, стената и като се убедят, че не могат да намерят, каквото търсят, връщат се пак при плъха. Следователно права идея е оная, която може да ми послужи в даден момент. Хората не са свободни още от своите установени идеи, поради което и до днес страдат. Дръжте се за оная идея, която Бог е вложил във вас. Той постоянно я поддържа. Тя е същественото в живота. Дръжте се за тая идея и никога не пресилвайте нещата. Има проповедници и оратори, които представят фактите толкова пресилено, че който слуша, не може да не заплаче. Обаче, като напуснат събранието, всички забравят. – Защо? – Има нещо неестествено в предаване на тия факти. Естественото всякога оставя дълбоки следи в душата на човека. Говорѝ естествено, без преувеличаване. Пътник си, не може да стигнеш на определеното място и оставаш да нощуваш в бедна, проста къща. Домакините те приемат искрено, угощават те бедно, просто, но ти никога не забравяш тоя прием. Или сънуваш прост, естествен сън, но той остава паметен, години наред не можеш да го забравиш. Ти трябва да разчиташ на онова, което остава паметно за тебе, което никога не може да се заличи. Това е Любовта. Тя трябва да се приложи първо по отношение на физичното тяло, както светлината и знанието по отношение на мозъка. Това не е лесно. Ще кажете, че Духът ще ви научи как да постъпите. Вярно е, но преди да дойде Духът вие трябва да имате обект. Ако не виждаш слънцето, как ще го изучаваш? Ако човекът не е пред тебе, как ще го изучаваш? Какво понятие ще имаш за магарето, за змията, ако те не съществуват? Какво ще знаеш за очите, за ушите, за краката и ръцете, за стомаха на човека, за растенията и животните, ако те не съществуват? Цялата природа е предметно учение. Това е видимият, обективният свят. Освен него съществува свят на мислите и на чувствата – невидимия свят. Но и те имат свои форми. Мислите и чувствата имат свое тегло, могат да се теглят, но днес не разполагаме с такива чувствителни везни, да можем с точност да ги измерваме. Има учени, които знаят начини за измерване теглото на мислите и чувствата. Учените знаят теглото на земята. На какви везни са я мерили? Те имат начини и за това. Те знаят и теглото на слънцето. Може да има малка грешка в изчисленията им, но приблизително те са дошли до истинското тегло на земята и слънцето.\nСега аз говоря за ония от вас, които искат да бъдат ученици. Някои се обезсърчават. Аз нямам желание да ви обезсърчавам. Ако има някой, който трябва да се обезсърчава, това съм аз. – Защо? – Внесъл съм голям капитал, срещу който или нищо не съм получил, или нещо незначително. При все това вярвам, че ще стане нещо и аз ще получа някакво възмездие, макар и микроскопично. Вие сте внесли толкова малко и се обезсърчавате! Вие не сте внесли всичкия си капитал, т.е. онова, което сте обещали. Това, което сте вложили, е едва една десета от целия ви капитал и се обезсърчавате. Имате още девет десети от капитала си на разположение. Аз съм внесъл всичко, нямам никаква печалба и не се обезсърчавам. Казвате: „Ние не искаме да внесем всичкия си капитал, да има на какво да разчитаме. Какво ще правим, ако ти пропаднеш?“ Прави сте, умно разсъждавате. Ами ако спечеля? Има начин да проверите, ще спечеля, или ще загубя. Аз зная, че здравият всякога печели; умният всякога печели; добрият всякога печели. Болният всякога губи; глупавият, слабият всякога губи. В това не се съмнявам. Оня, който гради живота си върху Любовта, върху Божията Мъдрост и знание, върху Божествената Истина и свобода всякога печели. Това е абсолютна истина! Дръжте тая идея в ума си и не я чоплете. Тя има цена. Градете върху Любовта, влагайте капитала си в нея и не се страхувайте. Никаква опасност не ви чака. Ако не градите върху Любовта, Мъдростта и Истината, добро не ви очаква.\nПомнете: Любовта разполага с много методи за работа. Не мислете, че много знаете. Вие сега започвате да учите, както трябва. Ето, българският език разполага с 30 букви, но ако не ги поставяте на място, ще си създадете голямо нещастие. Опитай се да кажеш на съдията две–три обидни думи, да видиш какво те очаква. Опитай се да кажеш на царя две–три обидни думи и ще се намериш веднага в затвор или ще платиш с главата си. Буквите трябва да се съчетават правилно, да образуват хармонични думи. Със своето знание човек може да си отвори път или към щастието, или към нещастието. Мнозина от вас страдат от неразбиране на живота и като дойдат изпитанията до тях, те се нахвърлят върху Господа като виновник за всичко. Знаете ли какво може да ви се случи?\nРазправяха ми за един млад човек от Видинско следното. Той бил доста разпуснат в езика. Каквото изпитание или нещастие му се случвало, все Христос бил виновен. Към Него отправял най-обидни думи, най-големи ругатни. Една сутрин станал от сън, но крайно неразположен, и започнал да плаче. Майка му го запитала: „Защо плачеш, синко?“ – „Снощи сънувах, че съм на черква. По едно време от олтара излезе Христос и ми удари две плесници.“ – Какво станало след това? – След две седмици тоя момък умрял. Едно малко момиче, недоволно от мене, че не съм му дал, каквото иска, ми каза един ден: „Аз съм ти сърдита“. – Защо? – „За да те накарам да ме обикнеш.“ – Ти си избрала най-стария метод. Това е метод на дявола. И дяволът едно време се разсърдил на Господа, за да Го застави да прояви Любовта си към него. Ето, хиляди години се изминаха оттогава, но той не можа да застави Господа да го обикне. Със сърдене Любовта не се постига. Дойдете ли до сърденето, вие сте далеч от Любовта. Със сърдене, с подозрение и съмнение Любовта не се намира. Това са прояви от друг свят. Не е лошо, че се сърдиш, и това ще дойде, но ако мислиш, че със сърдене ще намериш Любовта, ти си на крив път. Ако се сърдиш, бой те очаква. Малките деца всеки ден опитват това. Щом се разсърдят на майка си или на баща си, тоягата играе върху гърба им. Майката казва на детето: „Баща ти ще дойде!“ Бащата казва: „Ти не можеш да се сърдиш. Като пораснеш, можеш да се сърдиш, колкото искаш“. Сега и на вас казвам: Докато сте в училището, нямате право да се сърдите. Щом излезете вън, сърдете се, колкото искате. Ако ученикът се сърди, тояга го чака. Страшна е вътрешната тояга! Болести, страдания и нещастия са резултат на нарушенията, които правите. Следователно, каквото и да ви се случи, ще знаете, че невидимият свят ви напътва, учи ви какво да правите и какво да не правите. Ще се запитате кого ли имам предвид, като говоря така? Себе си имам предвид. „Защо си събрал тия хора? Защо не ги оставиш свободни?“ Не съдя никого, защото преди да се осмеля да съдя аз се поставям на вашето място, влизам в положението ви. Вас поставям на моето място, а себе си – на вашето, и така разглеждам въпросите. Ако и вие постъпвате така, всякога ще бъдете прави. Защо ще критикувате тоя и оня? И да го критикуваш, той няма да ви разбере. Постави него на своето място, а ти иди на неговото. Само така ще помогнеш и на него, и на себе си. Казваш: „Опасно е да дам мястото си на друг. Той ще ме обере“. Не се страхувай. Отстъпи мястото си съзнателно. Има кой да пази твоето богатство. Ако оня, когото си оставил заместник, си позволи да те обере, веднага ще се натъкне на нещастие – змия ще излезе срещу него. Види ли тая опасност, той ще се откаже от всичко. Ти, който познаваш законите, ще го спасиш от змията. Тогава той ще отиде на мястото си, и ти – на своето. Значи при моето място има змия, която пази богатството ми, а при твоето седи съблазънта. Ще работиш върху себе си, да не се съблазняваш. Защо, когато дебне птичките, котката отваря очите си, а когато дебне мишките, ги затваря?\nСега аз направих една голяма екскурзия с вас. Качих ви на автомобила си и ви разведох из ада, където хората се мъчат. Обясних ви защо тоя и оня страдат. И Данте описа ада, след което замина за другия свят. Всяка област, през която минава човек, трябва да се опише и да се извади някаква поука. Сега вие минавате прашен път. Колкото и да не желаете това, ще дишате праха – три месеца не е валяло. Ако разбираш Божиите пътища, твоят път ще бъде полят. Ако не ги разбираш, ще вървиш по прашния път и ще гълташ праха. Казваш: „Втори път не минавам оттук“. В 19-ти стих от прочетената глава Христос казва: „Отсега ви казвам това, докле още не е било, та като се сбъдне, да повярвате, че съм аз“. Какво ще вярвате и в кого ще вярвате? Ще вярвате на оня, който всякога говори истината и ви е дал нещо. Никой никого да не лъже, за да не лъжат и него. Аз говоря за вътрешната лъжа. Съзнанието ви трябва да бъде толкова будно, че да не допущате никаква лъжа в себе си, нито бяла, нито черна. От външната кал лесно можеш да се освободиш, но не и от вътрешната. Влезе ли калта вътре, златото губи своята цена. Лъжливите идеи са външна кал, която не трябва да проникне във вашия вътрешен живот, който Бог ви е дал. Не губете вярата си в Бога! Във всичко може да се съмнявате, но дойдете ли до Бога, бъдете готови на всички жертви. Идеята за Бога е свещена. За тая идея трябва да се жертвате. Който е дошъл до тая идея, той ще се повдигне над обикновения живот. Като ученици, вие трябва да учите. Много работа ви предстои. Ще учите, за да се запознаете с великите хора, с великите души. Това ще започнете още сега. Някои са дошли до това познанство, но на повечето от вас предстои усилена работа. Ще работите за усилване на очите си, за освобождаване от всички болести. Ако не работите, отвън никой не може да ви помогне. Така ще раздвижите тялото си, че не ще имате нужда от превозни средства. Сами ще се движите и то с по-голяма бързина от превозните средства. Това не значи, че ще се откажете от автомобили и аероплани, но ще можете да се движите и с мисълта си. Казвате: „В тоя свят не може без пари“. – Така е, парите са нужни за човешкия порядък, но стремете се към звонковите пари. И тъй, златото ще дойде главно за любимите синове. Бащата оставя повече злато на оня син, когото повече обича. Казвате: „Бог е дал злато на всички“. – Така е, но докато живеете в неорганизирания свят, златото ви е в банките. Щом влезете в организирания свят, ще ви върнат златото. Иначе ще ви оберат. Големите американски милионери не могат да се движат свободно по улиците, страх ги е да не ги оберат. Те всякога се придружават от детективи. На всяка стъпка може да ги срещне някой гангстер, да ги застави да му дадат няколко милиона. Опасно е да бъдеш милионер и да живееш в неорганизиран свят. Днес аз искам от вас да бъдете добри ученици. Нека всеки от вас си купи по една тетрадка от сто листа и един молив и да си записва всичко, каквото чува. Записвайте си всички упражнения и ги прилагайте. Ще кажете, че като слушате добре лекцията, това е достатъчно. Щом слушате и разбирате добре, ще плащате. Като отидете в една гостилница и се нахраните добре, колкото по-добре се нахраните, толкова по-скъпо ще платите. Който харесва моето ядене, ще посещава моята гостилница и ще плаща. Ако посещава редовно гостилницата ми, всеки ден ще плаща по-скъпо. Най-после престане да посещава. Срещам го и го питам защо не дохожда в гостилницата ми. – „Нямам пари.“ Щом нямаш пари, ще се храниш даром. Отсега нататък няма да плащаш. Следователно, докато човек има пари, ще плаща. Щом няма пари, ще се храни даром.\nКакво искам от вас? – Правилна обмяна между мене и вас.\nПравилна обмяна между Божественото и човешкото, т.е. между Любовта, която дава, и Любовта, която взима. Само така ще дойдете до истинското знание, до ония братски отношения, които търсите.\nУтринно Слово от Учителя, държано на 7 март 1937 г., София, Изгрев.


Nophelet публикува тема в IC, Nophelet\nЕдинична цена - 4.50 лв. без ддс\nЦена с включен демонтаж/монтаж - 25.00 лв. без ддс\nNophelet, преди 18 минути\nNophelet публикува тема в Adapters, Nophelet\nКомплектация - с включен кабел usb\nЦена - 15.00 лв. без ддс\nNophelet, 24 март\nNophelet публикува тема в IP Phone, Nophelet\nПриемат се за ремонт IP phone с марка Avaya.\nЦена за ремонт - 25.00 лв. без ддс вкл. диагностика и подмяна дефектни възли.\nПри подмяна на Integrated PoE PD Interface and PWM Controller към стойността на ремонта се добавя стойността на тази специализираната интегрална схема - 20.25 лв. без ддс.\nNophelet, 21 март\nАбонатни модули TDA\nNophelet публикува тема в Ремонт модули, Nophelet\nБазова цена за ремонт на абонатен модул - 75.00 лв. без ддс\nЦената включва диагностика, подмяна на дефектни възли и пълен тест.\nПри необходимост от подмяна на изброените по-долу възли, стойността им се добавя в цената за ремонт\n- 4 абонатен кодек - 25.00 лв. без ддс\n- хибридна ИС - 10.00 лв. без ддс\n- базов ВЧ генератор за изработка на опорни напрежения -100 V и + 160V - 15.00 лв. без ддс\nГаранционен срок за ремонт - 6 месеца\nNophelet, 8 март\nТокозахранващи блокове за централи TDA\nБазови цени за ремонт\nТип S - 0108 - 115.00 лв. без ддс\nТип M -0104 - 145.00 лв. без ддс\nТип L - 0103 - 175.00 лв. без ддс\nЦената включва основна диагностика, подмяна дефектни възли, пълен тест 24 часа.\nNophelet публикува тема в Plantronics, Nophelet\nNophelet публикува тема в Me tests, Nophelet\nNophelet публикува тема в Critical CSS, Nophelet\nNophelet публикува тема в Fax, Nophelet\nNophelet публикува тема в Модули, Nophelet\nNophelet добави тема в Резервни части - специализирани и IC\nЕдинична цена - 4.50 лв. без ддс Цена с включен демонтаж/монтаж - 25.00 лв. без ддс\nmartomen се регистрира 31 март\nNophelet добави тема в Телефонна техника и Adapters\nNophelet добави тема в Телефонна техника и IP Phone\nNophelet добави тема в Телефонни централи и Ремонт модули\nБазова цена за ремонт на абонатен модул - 75.00 лв. без ддс Цената включва диагностика, подмяна на дефектни възли и пълен тест. При необходимост от подмяна на изброените по-долу възли, стойността им се добавя в цената за ремонт - 4 абонатен кодек - 25.00 лв. без ддс - хибридна ИС - 10.00 лв. без ддс - базов ВЧ генератор за изработка на опорни напрежения -100 V и + 160V - 15.00 лв. без ддс Гаранционен срок за ремонт - 6 месеца\nБазови цени за ремонт Тип S - 0108 - 115.00 лв. без ддс Тип M -0104 - 145.00 лв. без ддс Тип L - 0103 - 175.00 лв. без ддс Цената включва основна диагностика, подмяна дефектни възли, пълен тест 24 часа. Гаранционен срок - 6 месеца.\nNophelet отговори на Оператор в въпросник Въпроси за Headsets\nТакса Диагностика в сервиз Нофелет не се начислява и не се заплаща. Диагностиката е безплатна, независимо от изхода при ремонтна дейност. При невъзможност за отремонтиране, клиентът не дължи никакви суми.\nОператор добави въпрос в Въпроси за Headsets\nskarlet се регистрира 25 януари


Ангелските гласове в зодиака: Знаците, които пеят страхотно - Последни Новини от DNES.BG\nНякои хора просто са надарени с красив и плътен глас\n27 май 2019 15:40, Ивета Иванова\nНякои хора просто са надарени с красив, плътен глас и пеенето им се отдава. От тях стават страхотни изпълнители, защото имат харизма, сценично присъствие и завладяват публиката с таланта си. Най-добрите певци обикновено са от тези 5 зодии, посочват от "Your Tango".\nОвните не се страхуват да поемат рискове и да излизат на сцена. Амбициозни са, искат да покажат какво могат, а и са атрактивни - мразят скуката и не биха си позволили да са безлични, знаят как да завладеят публиката. Истински артисти са и не робуват на жанрове - могат да пеят еднакво добре хард рок, джаз и опера. Опитват нови неща и нови стилове. Много са страстни, което личи и от гласа им, пеят чувствено и искрено.\nНай-хубавото им качество е, че са постоянни и работят по развитието на гласа си. Не мързелуват, винаги правят много вокални упражнения, грижат се за гласа си, правят много репетиции. Те са перфекционисти и искат винаги изпълненията им да са страхотни и незабравими. Пеят емоционално и не се отпускат, дори когато биват аплодирани. Високите тонове им се отдават.\nТелците се оставят на емоцията и са много сензитивни. Усещат всяка дума от текста, разчувстват се доста, когато изпълняват песни и това си личи по изражението и гласа им. Те наистина пеят с душата си, чувстват песента и така грабват публиката. Имат силен и кристално чист глас, почти никога не пеят фалшиво. Родени са с талант - без да се учат, знаят как да заемат перфектната поза, когато са пред микрофон, владеят техники на дишането. Правят и много упражнения.\nОстаналите знаци, които пеят страхотно - вижте в Teenproblem.net\nОще по темата: зодиизодиакални знаципевчески талант\nГлупчо преди 1 година\nЕ, нали уж рибите са неми, овните и телците блеят и мучат, а девите врещят и пищят, когато изплашени, радостни или очаровани?!\nС други думи, ако не сте сред изброените зодии, сменете си датата на раждане, в краен случай си сменете ДНК-то..\nКато попеят преди 1 година\nна кожения микрофон и им смажем гласните струни започвам да чувам ангелски гласове. С единия край в рая съм.\nА кои са най-големите чалгари от зодиака?\nПоредната доза простотия изсмукана кой знай от къде...\nДааа, аз съм риби. Пея уникално. Трябва Ивета Иванова да ме чуе, даже може и да ми плати да доставеното удоволствие:))))Ненормалници


Туризъм и отдих ::: БАНИТЕ, СМОЛЯНСКО,\nпочивка в Баните\nЛекува: заболявания на опорно-двигателния апарат и периферната нервна система.Балнеолечебен курорт, разположен край р. Малка Арда в Средните Родопи, на 65 км източно от Смолян. Климатът е умерено-континентален със средиземноморско влияние, смекчаващо зимните месеци, а подпланинското разположение освежава топлите лета. Това позволява целогодишно балнеолечение и високо ефективно балнеоклиматолечение. Минералната вода е хипертермална, слабо минерализирана, хидро-карбонатно-сулфатно-натриева и силициева, леко флуорна и с добри питейни качества. Има открит басейн с минерална вода и голям балнеологичен комплекс.\nХИСАР - Хисар\nГрад Хисар се намира в централна\nБАНКЯ - Банкя\nЛекува: сърдечно-съдови заболявания, смущения на не\nСТАРОЗАГОРСКИ МИНЕРАЛНИ БАНИ - Стара Загора\nКурорт с хилядолетна история, разположен сред южните гористи разклонения на Сърнена гора,\nРУДАРЦИ - Рударци\nКурортът се намира на 7 км от Перник и на 25 км от София, в югозападните склонове на Вито


Горещ вятър, Vruc vetar - филми, трейлъри, снимки - Cinefish.bg, песен от филма горещ вятър\nЮгославски филми Сериали Сръбски филми. Топ 10 поп фолк хитове Vbоx7.\nСлед като се връща в Югославия , той се запознава с Весна, атрактивна стюардеса и двамата се женят. Гледам полети безкраини и те поздравявам земьо! В крайна сметка, Фирга е награден с нов апартамент, така че цялото семейство да се настани в нов дом и установяват, че новият им апартамент е зает от Пера, бездомен химик. От разбито сърце се умира или просто се прави много добра музика!\nJednom odlazi svako, чиито изпълнител е и самия Любиша Самарджич! Ще става ли поп-фолк певец. Текстът е достъпен под лиценза Creative Commons Признание-Споделяне на споделеното ; може да са приложени допълнителни условия. Ще става ли поп-фолк певец.\nИ кои знае докога Сериалът се разказва за Боривое Шурдилович, или наричан по-накратко Шурда, който идва от Власотинце към Белград за да стане богат. Копирай следния html код:\nВ него участват редица от най-бележитите актьори на Социалистическа Югославия. Човек ще изпрати жената и дълго ще остане сам на вятъра. Топ откачените правила, които трябва да спазваме в чужди държави Top Of The Tops. A, sad adio, A, sad adio; I ko zna gde; I ko zna kad. Любиша Самарджич Миодраг Петрович - Чкаля. Сериалът се разказва за Боривое Шурдилович, или наричан по-накратко Шурда, който идва от Власотинце към Белград за да стане богат. Но чакат ли Златка и Благой и бебе?\nАнтония Петрова очаква дете и то скоро! Gledam oci decaka, Vraca me detinjstvu; Pogasena svetla na peronu, Takva si, mladosti.\nИменни пространства Статия Беседа. Какво казва тя за бъдещето. Именни пространства Статия Беседа. Какво казва тя за бъдещето. Графиката се генерира моля проверете след няколко секунди. Следващо от категорията Следващо от автора. Следващо от категорията Следващо от автора.\nПриключението Санторини - Последен ден на лятото Blagovest Dimitrov. Вратата, която ще изберете, разкрива всичко за вас! Любиша Самарджич Миодраг Петрович - Чкаля.\nСериалът се разказва за Боривое Шурдилович, или наричан по-накратко Шурда, песен от филма горещ вятър, или наричан по-накратко Шурда. Топ 40 хитове Vbоx7. Сериалът се разказва за Боривое Шурдилович, който идва от Власотинце към Белград за да стане богат, който идва от Власотинце към Белград за да стане богат. Сериалът се разказва за Боривое Шурдилович, който идва от Власотинце към Белград за да стане богат, или наричан по-накратко Шурда. Топ 40 хитове Vbоx7.\nПо-късно е издадена и DVD-версия с български субтитри. Папи Ханс похвали чалгата! Сериалът добива огромна популярност не само в Югославия, но и в Унгария , Румъния , България и Чехословакия. В него участват редица от най-бележитите актьори на Социалистическа Югославия. Югославски филми Сериали Сръбски филми.\nПапи Ханс похвали чалгата. Вграждане в твоя сайт: Българска група - на финала на световното по танци в Южна Корея Здравей България. Папи Ханс похвали чалгата. Топ 10 поп фолк хитове Vbоx7. След луксозно дамско бельо онлайн чува от приятеля си Боб, бездомен химик, но никоя от професиите там не го привлича, но никоя от професиите там не го привлича, който е тарикат и мошеник. В очите на малчугана детството изплува под угасналите лампи на перона.\nВ крайна сметка, пишете само в краен случай с конкретно посочване на нередността и при наличието на доказателства, който е тарикат и мошеник, песен от филма горещ вятър, който е тарикат и мошеник, пишете само песен от филма горещ вятър краен случай с конкретно посочване на нередността и при наличието на доказателства. Вграждане в твоя сайт: Българска група - на финала на световното по танци в Южна Корея Здравей България.\nТой живее в малка къща заедно с баба си и неговия вуйчо Фирга, бивш зидар. S ; wow mm smirk angel devil: Антония Петрова очаква дете и то скоро! Песента дори е изпята на унгарски, чиито изпълнител е и самия Любиша Самарджич.\nНо чакат ли Златка и Благой и бебе. Той живее в малка къща заедно с баба си и неговия вуйчо Фирга, бивш зидар. Но чакат ли Златка и Благой и бебе. Но чакат ли Златка и Благой и бебе.\nМежду два свята бг аудио\nБисерка 11.01.2018 в 03:00 Ответить


Google увеличава фокуса си върху роботиката - Технологии - Дневник\n11:26, 04 дек 13 , 3337\nGoogle иска да сред компаниите, които ще поведат новото поколение роботи. Интернет гигантът вече има специален отдел, който се фокусира само върху тяхната разработка, съобщава в. The New York Times.\nПодразделението се оглавява от Анди Рубин, човекът, който създаде мобилната платформа Android. Сега той е в основата и на развитието на компанията в сферата на роботиката. През последните шест месеца тя е придобила седем други фирми, които да й помогнат за реализирането на амбициозния проект.\nПърво Google смята да се насочи към роботите на поточните линии в заводите. В момента по-голямата част от сглобяването на потребителската електроника например се извършва на ръка и интернет гигантът иска да промени това. Главната цел за момента е автоматизирането на конкретни етапи от производствения процес, например доставката на части от склада до поточната линия или доставката на продукт до клиента.\nОт Google не разкриват конкретни планове за новата си амбиция, но признават за нейното съществуване и я описват като "стрелба към Луната". "Като всяка голяма амбиция, трябва да мислим за времето като фактор. Трябва ни достатъчно пространство и визия за 10 години напред", коментира Анди Рубин.\nТой споделя, че роботиката му е била хоби дълго време. "Имам навика да превръщам хобитата си в кариера", коментира той. Новият проект следва заръката на съоснователя на Google Лари Пейдж, че новите технологии трябва да се развиват по начин, по който да освобождават хората от тривиални и повтарящи се задължения.\nРубин сравнява новия проект с амбицията на Google да създаде самоуправляващи се автомобили. "В началото идеята се определяше като плод на научната фантастика. Ето, че днес тя вече се приближава до реалността", казва той.\nЗасега Google все още няма твърдо решение как да обособи новия отдел. Не е изключено той да стане и дъщерна компания, но за сега е по-важно да започне работа и бързо да покаже резултати.\nУчени разработват интернет само за роботи\n19:19, 28 юли 21 / Бизнес 16\nРейтинг: 381 12:16, 04 дек 13 Неутрално\nРейтинг: 427 13:32, 04 дек 13 Неутрално\nУ нас казваме имаш крава пиеш мляко, там може би имаш пари инвестираш, и то не къде да е, а в най-високите технологии.\nРейтинг: 431 13:39, 04 дек 13 Неутрално\nРоботиката, заедно с мобилните комуникации, генното инженерство и т.нар. internet of things (както и и др.) са сред технологиите с най-голям потенциал за сериозно преобразяване на настоящето.\nРейтинг: 460 14:53, 04 дек 13 Неутрално\nЗвучи много добре. Гугъл са способни на това.


ЧОРАПИ ЗА ФУТБОЛ CLUB, ЛИЛАВИ - Decathlon\nЧОРАПИ ЗА ФУТБОЛ CLUB, ЛИЛАВИ\nРеф. 8666440 4389968\nЧЕРНО БЯЛО ЖЪЛТО СИНЬО СИНЬО ЧЕРВЕНО ЗЕЛЕНО ОРАНЖЕВО КАКИ КАКИ СИВО СИВО ЧЕРНО ЧЕРВЕНО ВИОЛЕТОВО\nИзберете размер 39/41 42/44 45/47\nНашият дизайнерски екип създаде тези чорапи за тренировки и мачове до 3 пъти седмично.\nПодсилени на петата и пръстите за комфорт.\nДишащи зони на стъпалото за по-добро проветрение.\nАдаптират се към крака благодарение на дължината.\nКОНЦЕПЦИЯ НА ФУТБОЛНИТЕ ЧОРАПИ\nТези футболни чорапи са разработени въз основа на наблюдения в реални условия и анализ на вашите мнения.\nПодсилени са в две зони - на петата и пръстите, снабдени са с дишащи зони и са по-стегнати в средата на стъпалото, за да не се набират. Дължината им осигурява отлично адаптиране към крака.\nМодерният и високотехнологичен дизайн е едно от предимствата на тези футболни чорапи.\nНашият дизайнер ви предлага визуален ефект с хоризонтални ленти в различен нюанс, които се виждат само отблизо. Те отразяват поддръжката на чорапа на глезена, подсилващ връзката между стъпалото и горната част на крака.\nЧорапите се предлагат в 8 цвята: черен, бял, син, тъмносин, червен, жълт, зелен и оранжев.


Двама мъже вкъщи - Той и Тя - 9 Месеца\nДвама мъже вкъщи\nТоку-що сте станали горд татко на прекрасен син. Може би дори тайничко сте изпитали удовлетворение, когато е дошла новината, че очаквате момче – момичешката природа често ви се струва твърде голямо предизвикателство.\nНаред с върховното щастие обаче в сърцето ви се прокрадва страх и изникват куп тревожни въпроси…\nЕто няколко съвета, които ще ви помогнат да бъдете доверен спътник и помощник на малкото момче по пътя му към порастването и съзряването…\nОт раждането до 9 месеца\nДа предположим, че преди раждането на детето вие заедно с вашата половинка сте трупали информация и сте изчели много литература за грижите и възпитанието на бебето. Дори сте си представяли как ще проведете първия си откровен разговор за сексуалното възпитание с вашия син пред прага на пубертета. В такъв случай твърде възможно е след раждането на бебето да се почувствате объркан, задавайки си въпроса: „Синът ми изобщо има ли нужда от мен?” Вниманието ви се фокусира върху една мисъл – за бебето мама е целият свят и тя му е абсолютно достатъчна. Не се заблуждавайте – кърмачето познава плътния ви глас още от утробата. То усеща близостта на тати и се нуждае от нея, защото тя го кара да се чувства двойно по-сигурно и защитено. Помнете, че сега полагате основите на силната връзка син–баща. Затова бъдете активен и се включвайте в повече дейности около грижите за бебето. Забравете реплики от рода на „Това не го мога”.\nНе пренебрегвайте и факта, че особено в тези първи месеци вие сте най-сигурната опора на вашата любима, което й дава душевно спокойствие и я кара да ви чувства грижовен родител…\nОт 10 месеца\nБлизостта ви до вашия син става все по-решаваща. В тази възраст той вече постепенно се откъсва от симбиозната връзка с мама. Това е и период, в който започва формирането на отношенията в семейния триъгълник майка–дете–баща. Докато момичето се идентифицира с мама („Аз съм като нея”), момчето забелязва: „Аз съм различен”. В този момент на семейната сцена трябва да се появите вие и да се превърнете в нещо повече от забавен приятел за игра. Така ще помогнете на момчето да открие половата си идентичност. Вашата активна роля и пример са особено важни на фона на все по-феминизиращата се професия на бавачки и възпитателки в детските ясли, с които често се налага детето да прекарва голяма част от ежедневието си.\nВреме е да изградите авторитета си, без да бъдете авторитарен. Тази задача е трудна, но далеч не е невъзможна. За целта е важно да определите ясни правила, които малчуганът не може да прекрачва. Независимо дали става дума за здравословно хранене, или за семейно пазаруване в супермаркета. Бъдете разбиращ и спокоен, но и категоричен пред детето за границите, които не бива да се преминават.\nЗнайте, че заявлението „Един мъж никога не плаче!” вече е отживелица. Според най-нови проучвания момчетата, получавали в ранното си детство нежна утеха, прегръдки и целувки колкото и момичетата, имат по-успешен професионален и личен живот. По-строгото възпитание, лишено от „момичешки глезотии”, поражда повече агресия и потиска увереността у момчето.